નવરાત્રિના દિવસોમાં શરીર ડિહાઈડ્રેટ ન થઈ જાય તેનું ખાસ ધ્યાન રાખવું પડે છે. મખીજા જણાવે છે, “આ દિવસોમાં નારિયેળ પાણી, છાશ, શાકભાજીના જ્યુસ, ફ્રુટ જ્યુસ વગેરે પીઓ. આ કારણે તમારા શરીરમાં ભરપૂર ઉર્જા રહેશે.” સારા સ્વાસ્થ્ય માટે પૂરતી ઊંઘ લેવી જરૂરી છે એ તો બધા જાણે છે પણ નવરાત્રિના દિવસો દરમિયાન પૂરતી ઊંઘ મેળવવી મુશ્કેલ બની જાય છે. મખીજા સલાહ આપે છે કે ઓછુ ઊંઘવા મળે તો પણ તમારી ઊંઘની ક્વોલિટી સુધારવાની કોશિશ કરો જેથી તમારુ સ્ટ્રેસ લેવલ ઘટી જશે.